[{"text_idx": "#000000", "text": "EESTI TUNNUSTAB! Eesti tunnustab iseseisvuspa\u0308eva eel riigi teenetema\u0308rkidega 99 inimest"}, {"text_idx": "#000006", "text": "\u201eTeenetema\u0308rgid on tunnustus Eesti inimestele ja meie toetajatele va\u0308lisriikides nende sihikindluse eest oma tegevuses ning lojaalsuses po\u0303himo\u0303tetele, millele toetub kaasaegne Eesti \u2013 avatusele, demokraatiale, teadmistele, innovatsioonile,\u201c kirjutas president Ilves otsuse eesso\u0303nas."}, {"text_idx": "#000007", "text": "Eesti ta\u0308nab o\u0303petajaid, kelle to\u0308o\u0308 ja pu\u0308hendumus on lisanud meile tarkust ja maailma mo\u0303istmist. Teenetema\u0308rgi saavad Pa\u0308rnu Su\u0308tevaka Humanitaargu\u0308mnaasiumi direktor ja kodanikuu\u0308hiskonna edendaja Andres Laanemets; Haapsalu Viigi Kooli to\u0308o\u0308o\u0303petuse o\u0303petaja erivajadustega lastele ja paljude ka\u0308sito\u0308o\u0308 o\u0303pitubade vedaja Villu Baumann; samuti Tallinna Lilleku\u0308la Gu\u0308mnaasiumi o\u0303ppejuht Anu Luure, kes on u\u0308heks teerajajaks Eesti koolidele teabe jagamises sissera\u0308ndetaustaga o\u0303pilaste o\u0303petamisel ning 55 aastat keemiao\u0303petajana to\u0308o\u0308tanud Tiina Idla Suure-Jaanist."}, {"text_idx": "#000010", "text": "Valgeta\u0308he teenetema\u0308rgi saavad pikaajalise ja paljusid mo\u0303jutanud tegevuse eest eestlaste su\u0308steemse populatsioonigeneetika uurimise rajaja, Tallinna U\u0308likooli kauaaegne vanemteadur, antropoloog Leiu Heapost; ka\u0308sito\u0308o\u0308traditsioonide uurija ja tutvustaja Vaike Reemann, kes on u\u0308le 30 aasta to\u0308o\u0308tanud Eesti Rahva Muuseumis rahvakultuuri kogumise, sa\u0308ilitamise, uurimise ja o\u0303petamise nimel; Eesti Teatri- ja Muusikaakadeemia professor Kristel Pappel, muusikateatri ajaloo ja teoreetiliste ku\u0308simuste uurija; Tartu U\u0308likooli isiksuse- ja sotsiaalpsu\u0308hholoogia professor Anu Realo, kelle teadusto\u0308o\u0308 po\u0303hisuunad on isiksus ja isiksuse seadumused, emotsionaalne kogemus, individualism-kollektivism, sotsiaalne kapital, subjektiivne heaolu ning kes on uurinud ka kultuurikeskkonna ja perekonna mo\u0303ju isiksuse arenemisel, rahvusstereotu\u0308u\u0308pide tekkimise tagamaid ja po\u0303hjusi; Tallinna U\u0308likooli arheoloogia teaduskogu juhataja, arheoloog U\u0308lle Tamla, kes on u\u0308le 40 aasta tegelenud Eesti arheoloogiapa\u0308randi kaitsmise, talletamise, uurimise ja populariseerimisega."}, {"text_idx": "#000011", "text": "Eesti tunnustab riigiametnikke, kes on seisnud meie riigi huvide eest. Teenetema\u0308rgi saavad keerulistes majanduse, rahapesu- ja organiseeritud kuritegevusega seotud kriminaalasjades riiklikku su\u0308u\u0308distust edukalt esindanud Viru Ringkonnaprokuratuuri Jo\u0303hvi osakonna juht, vanemprokuro\u0308r Ene Timmi; Eesti va\u0308listeenistuse ja va\u0308lissuhtluse u\u0308hed olulised kujundajad, va\u0308lisministeeriumi poliitikaku\u0308simuste asekantsler Kyllike Sillaste-Elling ning Eesti alaline esindaja Euroopa Liidu juures Matti Maasikas. Valgeta\u0308he teenetema\u0308rgi saavad ka Eesti Moskva saatkonna konsulaartalituse direktor Signe Matteus, kelle meelekindlus ja visadus vo\u0303imaldas Eestist Venemaale vangistusse viidud kaitsepolitseinikul Eston Kohveril hoida sidet la\u0308hedaste ja oma riigiga ning va\u0308lisministeeriumi Ida-Euroopa ja Kesk-Aasia bu\u0308roo direktor, va\u0308lissuhtluse edendaja Martin Roger, kes on tegutsenud Eesti va\u0308lispoliitilistele eesma\u0308rkidele rahvusvahelise toetuse kindlustamisel silmapaistva professionaalsuse ja ja\u0308rjekindlusega."}, {"text_idx": "#000012", "text": "Kotkaristi teenetema\u0308rgi saavad politseimajor Toomas Kuuse, kes on aastaid aidanud tagada ja\u0308relevalvet riigis ebaseaduslikult viibivate va\u0308lismaalaste u\u0308le ja hoolitsenud, et politsei saaks toetuda professionaalsetele ohuhinnangutele; politseiametnik Priit Lehtmets; liitlasva\u0308gede igapa\u0308evasesse logistilisse toetamisse ja suuro\u0303ppuse Siil o\u0303nnestumisse panustanud 1. jalava\u0308ebrigaadi tagalapataljoni u\u0308lem, kolonelleitnant Kalmer Kruus; kaitseva\u0308e erioperatsioonide vo\u0303imekuse arendamisse panustanud ja keerulistel va\u0308lisoperatsioonidel teeninud vanemveebel Ahtos Pa\u0308rnik; Kaitseliidu Po\u0303hja-Tartumaa u\u0308ksikkompanii u\u0308ks taasloojaid, aktiivne kaitseliitlane, nooremveebel reservis Risto Pool."}, {"text_idx": "#000013", "text": "Teenetema\u0308rgi saavad ka 35 aastat Viljandimaal pa\u0308a\u0308steteenistuses to\u0308o\u0308tanud pa\u0308a\u0308stepiirkonna juhataja ja pa\u0308a\u0308stepealik Ju\u0308ri Soovik ning Ha\u0308irekeskuse peadirektori aseta\u0308itja Ene Hauvmann, u\u0308ks u\u0308htse ha\u0308daabinumbri kasutuselevo\u0303tu ettevalmistaja Eestis."}, {"text_idx": "#000014", "text": "Valgeta\u0308he teenetema\u0308rgi saavad ka ettevo\u0303tluse ja e-riigi edendaja, e-residentsuse u\u0308ks tagantto\u0303ukajaid, majandus- ja kommunikatsiooniministeeriumi side ja riigi infosu\u0308steemide asekantsler Taavi Kotka, kes on andnud ma\u0308rkimisva\u0308a\u0308rse panuse infou\u0308hiskonna piiriu\u0308lese koosto\u0308o\u0308 edendamisse; Vabariigi Presidendi Kantselei siseosakonna juhataja Erki Holmberg kui riigipea kantselei ja\u0308rjepidevuse u\u0308ks kandja alates Lennart Meri presidendiajast; sotsiaalselt terava kirjutamisna\u0308rviga Toomas Mattson, kes aitas oluliselt kaasa ajalehe Postimees u\u0308leriigiliseks kasvamisele ja on viimased rohkem kui ku\u0308mme aastat pu\u0308hendunud Riigikontrolli audititegevuse populariseerimisele ning osalenud mitmete 20. sajandi Eesti ajalugu avavate raamatute koostamises vo\u0303i toimetamises; samuti Kivio\u0303li Keemiato\u0308o\u0308stuse ametiu\u0308hingu peausaldusisik, elektrik Viive Kravinski, kes lisaks sotsiaalselt pingelisele ametiu\u0308hinguto\u0308o\u0308le osaleb aktiivselt kohalikus seltsielus."}, {"text_idx": "#000015", "text": "Valgeta\u0308he teenetema\u0308rgi saavad Riigikohtu kriminaalkolleegiumi kauaaegne kohtunik Ott Ja\u0308rvesaar, kes andis suure panuse oma valdkonna kohtupraktika kujundamisse, infoturbe ekspert Toomas Nurmoja ning e-valitsemise edendaja, Tartu linnasekreta\u0308r Ju\u0308ri Mo\u0308lder."}, {"text_idx": "#000017", "text": "Valgeta\u0308he teenetema\u0308rgi saab kirjastuse Ilmamaa juht Mart Jagoma\u0308gi, kelle kirjastus annab va\u0308lja rahvuslikku suursarja \u201eEesti mo\u0303ttelugu\u201c, mis koondab va\u0308a\u0308rtuslikumat osa Eesti mo\u0303ttevarast la\u0308bi aegade."}, {"text_idx": "#000020", "text": "Valgeta\u0308he teenetema\u0308rgi saab ka 60 aastat Eesti rahvuslikus magusavabrikus Kalev to\u0308o\u0308tanud teadur Otto Kubo, kes on su\u0308stemaatiliselt ja\u0308a\u0308dvustanud ja tutvustanud seda osa meie toiduto\u0308o\u0308stuse ajaloost."}, {"text_idx": "#000022", "text": "Eesti tunnustab ajakirjanikke, kelle to\u0308o\u0308 ja loominguline kirg on rikastanud meie meediapilti. Valgeta\u0308he teenetema\u0308rgi saavad ETV kauaaegne saatejuht, produtsent ja heategevussaate \u201eJo\u0303ulutunnel\u201c eestvedaja, hea ajakirjanduse u\u0308ks kehastajaid Margus Saar; no\u0303tke mo\u0303ttega ajakirjanik, publitsist ja luuletaja, Pa\u0308rnu Postimehe arvamustoimetuse juhataja Kaupo Meiel; professionaalse venekeelse ajakirjanduse pikaaegne edendaja, Raadio 4 peatoimetaja aseta\u0308itja, ta\u0308pse so\u0303naga Ildar Nisametdinov."}, {"text_idx": "#000023", "text": "Teenetema\u0308rgi saavad Eesti jalgpallikoondise endine kapten ja meie mitmekordne parim jalgpallur Raio Piiroja, vehklemisspordi edendaja ja vehklemistreener To\u0303nu-Peep Nurk, purjespordi edendaja ja ajaloolise puupaadi \u2013 folkboodi \u2013 flotilli taastamise u\u0308ks eestvedaja Mikk Ko\u0308o\u0308sel ning spordipedagoog, o\u0303ppejo\u0303ud ja suusaspordi edendaja Kaarel Zilmer."}, {"text_idx": "#000026", "text": "President Ilves annab teenetema\u0308rgid u\u0308le iseseisvuspa\u0308eva eel, 23. veebruaril."}, {"text_idx": "#000028", "text": "Eesti staaridest koosnev z\u030cu\u0308rii valis toidulaadal parimaks hoidiseks porgandi-sidruni moosi"}, {"text_idx": "#000037", "text": "Riigikogus pa\u0308riti aru koolilo\u0303unate riikliku toetamise kohta"}, {"text_idx": "#000042", "text": "Ekspert: kaks Eesti kuurorti muutusid suvega u\u0308lipopulaarseks"}, {"text_idx": "#000048", "text": "Na\u0308dalavahetusel toimub Disainio\u0308o\u0308 festivali raames Disainita\u0308nav"}]